ⴰⵔⴱⴰⵜⵏ ⴷ ⵡⴰⵙⵉⴼ ⴽⵔⴰⴹ ⵏ ⵡⵓⵔⴱⴰⵜⵏ: ⵜⵉⵍⵉⵍⴰ, ⵎⴰⵙⵉⵏ, ⵣⵉⵔⵉ. ⵜⴰⵎⴰ ⵏ ⵜⵡⵡⴰⵔⵜ ⵏ ⵜⵉⵏⵎⵎⵍ. ⴰⵔⴱⴰⵜⵏ ⵜⵉⵔⴰⵔⵏ ⵜⵛⴰⵎⵎⴰ; ⴰⴷ ⵉⵡⴹⴰ ⵢⴰⵏ ⵏ ⵓⵊⴹⵉⴹ ⴳⴰⵔⴰⵜⵙⵏ. ⵜⵉⵍⵉⵍⴰ: ( ⴰⴷ ⵜⴱⴷⴷ ) ⵅⵥⴰⵕⵜ. ⴰⵊⴹⵉⴹ ⵉⵡⵟⴰ ⴷ. ⵎⴰⵙⵉⵏ: ( ⴰⴷ ⵢⴰⴷⴰⵔ, ⴰⴷ ⵉⵢⵙⵉ ⴰⵊⴹⵉⴹ ) ⵎⵙⴽⵉⵏ ⵓⵔ ⵉⵥⵟⴰⵚ ⴰⴷ ⵉⴹⵓ. ⵣⵉⵔⵉ: ⵎⴰⵅ? ⵢⴰⵕⵥⴰⵙ ⵡⵓⴼⴰⵔ? ⵎⴰⵙⵉⵏ: ( ⴰⴷ ⵉⵅⵥⴰⵕ ⵎⵍⵉⵃ ⴷⴳ ⵓⵊⴹⵉⴹ ) ⵓⵀⵓ. ⵜⵉⵍⵉⵍⴰ: ⵓⵔ ⵜⵉⵔⵉ ⵉⵍⵍⵓⵥ? ⵎⴰⵙⵉⵏ: ( ⴰⴷ ⵉⵃⴰⴷⴰ ⴰⴷⴷⵉⵙ ⵏ ⵓⵊⴹⵉⴹ ) ⵓⵀⵓ, ⴰⴷⴷⵉⵙ ⵏⵏⵙ ⵉⵛⵛⵓⵔ. ⵜⵉⵍⵉⵍⴰ: ⵉ ⵎⴰⵅ ⵓⵔ ⵉⵟⵟⵉⵡ? ⵎⴰⵙⵉⵏ: ⵓⵔ ⵙⵙⵉⵏⵖ. ⵎⵉⵏ ⵖⴰ ⵏⵙⴽⵔ ⵔⴰⵅⵅⵓ? ⵣⵉⵔⵉ: ⵎⴰⵅ ⵓⵔ ⴷⴰ ⵜ ⵏⵜⵚⴰⵇⵚⴰ ⵏⵜⵜⴰ? ⵜⵉⵍⵉⵍⴰ: ( ⴰⴷ ⵜⵙⵉⵡⴰⵍ ⵖⵔ ⵓⵊⴹⵉⴹ ) ⵎⵉⵏ ⴷⴰⴽ ⵢⵓⵖⵏ ⴰ ⵢⴰⵊⴹⵉⴹ? ⴰⵊⴹⵉⴹ: ( ⴰⴷ ⵉⵙⵙⵡⴰⵍ ⵙ ⵍⵃⵔⵉⴽ ) ... ⵓⵔ .... ⵙⵙⵉⵏⵖ .... ⵓⵔ ⵣⵎⵎⵔⵖ ⴰⴷ ⴹⵡⵖ, ... ⵓⵔ ⵣⵎⵎⵔⵖ ⴰⴷ ⵛⵛⵖ, ..... ⵓⵔ ⵣⵎⵔⵖ .... ⵎⴰⵙⵉⵏ: ⵎⴰⵏⵉ ⵜⵓⵖⴰ ⵜⵍⵍⵉⴷ? ⵣⵉⵔⵉ: ⵎⴰ ⵜⵛⵛⴷ ⵛⵛⵉⴷ ⴽⵔⴰ ⵏ ⵍⵃⴰⵊⴰ? ⴰⵊⴹⵉⴹ: ( ⴰⴷ ⵉⴼⴽⴽⵔ ) ⴰⵀ.!.. ⴷⵉ ⵜⵉⴼⴰⵡⵜ ⵛⵛⵉⵖ ⴰⴹⵉⵍ. ⵜⵉⵍⵉⵍⴰ: ⵎⴰⵏⵉ ⵜⵍⵍⴰ ⵜⵣⴰⵢⴰⵜ ⵣⵉ ⴷ ⵜⵛⵉⴷ? ⴰⵊⴹⵉⴹ: ⵜⴰⵎⴰ ⵏ ⵡⴰⵙⵉⴼ. ⵎⴰⵙⵉⵏ: ⵢⴰⵍⵍⴰⵀ ⴰⴷ ⵏⴷⴷⵓ ⵖⵔⵙ. ⵣⵉⵔⵉ: ⴰⴷ ⵏⵥⵕ ⵜⴰⵎⵓⴽⵔⵉⵙⵜ ⴰ. ⵜⵉⵍⵉⵍⴰ: ⴷⴷⴰⵜ ⵎⴰ ⵏⴷⴷⵓ; ⴰⴷ ⵏⵥⵕ ⴰⵊⴹⵉⴹ ⴰ. ⵣⵉⵔⵉ: ( ⴰⴷ ⵉⴽⴽⵙ ⵉⵛⵜ ⵜⵛⵎⴱⵓⵛⵜ ) ⴳⴳ ⵉⵜⵜ ⴷⴰ ⴰⴷ ⵉⵃⵎⴰ ⵛⵡⴰⵢⵜ. ⵎⴰⵙⵉⵏ: ( ⴰⴷ ⵜ ⴳⴳ ⴷⵉ ⵜⵛⵎⴱⵓⵛⵜ ) ⴰⵎⵎⵓ ⵎⵍⵉⵃ.! ⵜⵉⵍⵉⵍⴰ: ⴰⵡⵉⵜⵉⴷ ⴰⴷ ⵜ ⴳⴳⵖ ⴷⵉ ⵊⵊⵉⴱ ⵉⵏⵓ. ( ⴰⴷ ⵜⴳⴳ ⵜⵉⵍⵉⵍⴰ ⴰⴹⵊⵉⴹ ⴷⵉ ⵊⵊⵉⴱ ⵏⵏⵙ ) ⴰⵊⴹⵉⴹ: ( ⵣⴳ ⴰⵎⵎⴰⵙ ⵏ ⵊⵊⵉⴱ ) ⵜⴰⵏⵎⵎⵉⵔⵜ ⴰ ⵢⴰⵔⴱⴰⵜⵏ ⵉⵛⵡⵡⴰⵔⵏ. ⵜⵉⵍⵉⵍⴰ: ( ⴰⴷ ⵜⴰⴷⴰⵔ ⵖⵔ ⵊⵊⵉⴱ ⵏⵏⵙ ) ⵛⴽ ⵙⴳⵏⴼⴰ. ( ⴰⴷ ⵅⵥⴰⵕ ⵖⵔ ⵉⵎⴷⴷⵓⴽⴰⵍ ⵏⵏⵉⵙ ) ⵢⴰⵍⵍⴰⵀ. ⴰⵔⴱⴰⵜⵏ ⴰⴷ ⵉⵙⵉⵏ ⵜⵛⴰⵎⵎⴰ, ⴰⴷ ⵅⵥⴰⵕⵏ ⵖⵔ ⵡⵓⴱⵔⵉⴷ, ⴰⴷ ⵜⵉⵣⵣⴰⵔ ⵜⵉⵍⵍⵉⵍⴰ ⴰⴷ ⵜⴼⴼⵖ, ⵎⴰⵙⵉⵏ ⴷ ⵣⵉⵔⵉ ⴰⴷ ⵜⵜ ⴷⴼⵉⵔⵏ. ⵜⴰⵎⴰ ⵏ ⵉⵛⵜ ⵜⵣⴰⵢⴰⵜ. ⵜⵣⴰⵢⴰⵜ ⵜⵓⵣⵣⵖ: ⵜⵓⴷⴰⵔ ⵖⵔ ⵜⵎⵓⵔⵜ, ⴰⴼⴰⵔ ⵢⵉⵙⵔⴰⵡ, ⵔⴰⴼⵔⵓⵄ ⵓⵣⵖⵏ. ⴰⵔⴱⴰⵜⵏ ⴱⴰⴷⴷⵉⵏ ⵅⵥⵕⵏ. ⵜⵉⵍⵉⵍⴰ: ( ⴰⴷ ⵜⴰⴷⴰⵔ ⴰⴷ ⵜⵉⵙⵉ ⵉⵊ ⵏ ⵡⴰⴼⴰⵔ ) ⵅⵥⴰⵕⵜ, ⴰⴼⴰⵔ ⴰ, ⵢⵓⵣⵖ ⵡⴰⵅⵅⴰ ⵔⵓⵅⴰ ⴰⵇⵇⵏⵖ ⴷⵉ ⵜⴼⵙⵓⵜ. ⵣⵉⵔⵉ: ( ⴰⴷ ⵢⴰⴷⴰⵔ ⴰⴷ ⵉⵢⵙⵉ ⵢⴰⵏ ⵏ ⵡⴰⴼⵔ ⵔⴰⴷ ⵏⵜⵜⴰ ) ⵉⵙⵔⴰⵡ ⵡⴰⵅⵅⴰ ⵜⵣⴰⵢⴰⵜ ⴰ ⵜⵢⵎⴰ ⵜⴰⵎⴰ ⵏ ⵡⴰⵙⵉⴼ. ⵎⴰⵙⵉⵏ: ( ⴰⴷ ⵉⵔⵃⵎ, ⴰⴷ ⵉⵅⵥⵕ ⴰⴼⴰⵔ ) ⵎⴰⵏ ⴰⵢⴰ ⵉ ⴷⴰⵢⵙ? ⵎⴰⵏⴰ ⵉⴱⵇⵇⵉⴹⵏ ⴰ ⵉⵡⵔⴰⵖⵏ? ⵣⵉⵔⵉ: ⵡⴰ ⴷ ⵔⵀⵔⴰⵛ! ⵜⵉⵍⵉⵍⴰ: ⵜⵣⴰⵢⴰⵜ ⴰ ⵛⴰ ⵉⴷ ⵜ ⵢⵓⵖⵉⵏ. ⵎⴰⵙⵉⵏ: ⵙⵙⴰ ⵉⵛⵛⴰ ⵓⵊⴹⵉⴹ ⵏⵏⵖ. ⵎⴰⵔⴰ ⵓⵔ ⴷⴰⵙ ⵏⴳⴳⵉ ⴷⴷⵡⴰ, ⴰⴷ ⵜⵙⵀⵔⵉⵛ ⵎⵎⴰⵔⴰ ⵢⵉⵏⵏⵉ ⵣⵣⴰⵢⵙ ⵖⴰⵔ ⵉⵛⵛⵏ. ⵜⵉⵍⵉⵍⴰ: ⵔⴰ ⴷ ⵉⵊⴹⴰⴹ, ⵔⴰ ⴷ ⵎⵉⴷⴷⵏ. ⵎⴰⵙⵉⵏ: ⴰⵎⵣⵡⴰⵔⵓ, ⵉⵅⵙ ⴰⴷ ⵏⵙⵙⵏ ⵎⵉⵏ ⵜⵜ ⵢⵓⵖⵉⵏ. ⵜⵉⵍⵉⵍⴰ: ⵏⵉⵛ ⴰⴷ ⵥⴰⵕⵖ ⵉⵥⵡⵚⴰⵏ. ⵎⴰⵙⵙⵉⵏ: ⵏⵉⵛ ⴰⴷ ⵣⴰⵔⵖ ⴰⴼⴰⵔ. ⵣⵉⵔⵉ: ⵏⵉⵛ ⴰⴷ ⵣⴰⵔⵖ ⵜⴰⵚⵚⵜⴰ. ⴽⵓⵍ ⵉⵊⵊ ⵣⴳ ⴰⵔⴱⴰⵜⵏ ⴰⴷ ⵉⵔⵀⴰ ⵉⵅⵥⵥⴰⵕ ⴷⵉ ⵎⵉⵏ ⵖⵔⵙ. ⴰⵅⵎⵉ ⵖⵔ ⵜⵙⵙⵉⵡⴰⵍ ⵜⵣⴰⵢⴰⵜ ⴰⴷ ⵅⴰⴼⵙ ⵎⵓⵏⵉⵏ. ⵜⵣⴰⵢⴰⵜ: ( ⴰⴷ ⵜⵙⵙⵉⵡⵍ ⵙ ⵉⵛⵜ ⵎⵉⵊⵊⴰ ⵜⴱⴱⵓⵢⴱⵉⵃ ) ⴰ ... ⵜⴰⵕⵡⴰ .... ⵉⵏⵓ ..., ⵎⴰⵔⴰ ⵜⴰⵔⵣⵣⵓⵔ ⴰⴷ ⵜⵙⵏⵎ ⵎⵉⵏ ⴷⴰⵢ ⵢⵓⵖⵉⵏ, ⴰⵔⵣⵓⵜ ⵎⴰⵏⵉ ⵏⵏⴰⵖⵏⵉ. ⵜⵉⵍⵉⵍⴰ: ⵎⴰⵏⵉ ⴳⵔ ⵜⴰⵔⵣⵓ? ⵜⵣⴰⵢⴰⵜ: ⵓⵔ ⵙⵙⵉⵏⵖ; ⵎⴰⵛⴰ ⵎⴰⵏⴰⵢ ⴰ ⵉⴱⴷⴰ ⴰⴳ ⵜⵉⴼⴰⵡⵜ ⵏ ⵡⴰⵙⵙ ⴰ. ⵣⵉⵔⵉ: ⵎⵉⵏ ⵜⴳⴳⵉⴷ ⴷⵉ ⵜⵉⴼⴰⵡⵜ? ⵜⵣⴰⵢⴰⵜ: ⵡⴰⵍⵓ;.. ⴰⵎ ⵔⴱⴷⴰ ... ⴽⴽⵔⵖⴷ.. ⵣⵉⴽ.. ⵙⵡⵉⵖ .... ⵛⵡⴰⵢⵜ. ⵎⴰⵙⵉⵏ: ⵎⴰⵏ ⵉⵙ ⵉⵜⵙⵡⵉⴷ? ⵜⵣⴰⵢⴰⵜ: ⴰⵎ .... ⵔⴱⴷⴰ ...; ⵣⴳ ⵡⴰⵙⵉⴼ. ⵜⵉⵍⵉⵍⴰ: ⵎⴰⵏ ⵡⴰⵙⵉⴼ? ⵜⵣⴰⵢⴰⵜ: ⴰⵎ ... ⵔⴱⴷⴰ ...; ⵡⴰ.. ⵣⵣⴰⵜⵉ. ⵎⴰⵙⵉⵏ: ⵔⵓⵅⴰ, ⵏⵙⵙⵏ ⴰⵥⵡⴰⵕ ⵏ ⵎⴰⵏⴰⵢ ⴰ. ⵣⵉⵔⵉ: ⵓⵔ ⵜⴰⵣⵣⴰⵔ ⴳ ⵡⴰⵡⴰⵍ; ⴰⵔ ⵃⵓⵎⴰ ⵏⴰⵥⵕⴰ ⴰⵙⵉⴼ ⴷⴳ ⵓⵎⵣⵡⴰⵔ. ⵜⵉⵍⵉⵍⴰ: ⵎⵉⵏ ⵏ ⵜⵔⴰⵊⴰ ⵔⵓⵅⴰ, ( ⵙ ⵓⴼⵓⵙ ⵉⵙⴰⵔⵔⴰⵃ ) ⵖⵔ ⵢⵉⵖⵥⴰⵕ. ⴰⴷ ⵔⴰⵃⵏ ⴰⴷ ⵓⵢⴰⵔⵏ ⴰⵙⵏ ⵜⵔⴰⵖⴰ ⵜⵣⴰⵢⴰⵜ ⵜⵣⴰⵢⴰⵜ: ⴰ ⵜⴰⵕⵡⴰ.. ⵉⵏⵓ; ⴷⵖⵢⴰ.. ⵣⵣⴰⵜ ⵉ ⵖⴰ.. ⵎⵎⵜⵖ; ⴷⵖⵢⴰ ... ⵣⵣⴰⵜ.. ⵉ ⵖⴰ .... ⵢⴰⵣⴰⵖ ⵣⵉⵔⵉ: ⵓⵥⵡⴰⵕ ⴷ ⵡⴰⴼⴰⵔ, ⴷⵖⵢⴰ ⴰⵎ ⵔⴱⴷⴰ. ⵎⴰⵙⵉⵏ: ⵓⵔ ⵜⴳⴳⵯⵓⴷ, ⴷⵖⵢⴰ ⴰⴷ ⵏⴰⴼ ⵔⵀⵔⴰⵛ. ⵜⵉⵍⵉⵍⴰ: ⴰⴷ ⵏⴰⴼ ⴰⵙⴰⴼⴰⵔ; ⴰⴷ ⵖⴰⵔⵎ ⴷ ⵏⴷⵡⴰⵔ. ⵣⵉⵔⵉ: ⵓⵔ ⴽⵙⵙⵉ ⴱⵓ ⵓⵎⵏⵓⵙ ( ⴰⴷ ⵜⵄⵢⴱⵏ ) ⴰⵎ ⵔⴰⴱⴷⴰ. ⴰⴷ ⴹⵃⵛⵏ ⵎⴰⵔⵔⴰ: ⵜⵣⴰⵢⴰⵜ ⴷ ⵓⵊⴹⵉⴹ ⴷ ⵉⵔⴱⴰⵜⵏ. ⴰⵔⴱⴰⵜⵏ ⴰⴷ ⴼⴼⵖⵏ ⴰⵎ ⴹⵃⵛⵏ. ⴰⵔⴱⴰⵜⵏ ⵓⵃⵔⵏ, ⴰⴷ ⴰⵡⴹⴰⵏ ⵖⵔ ⵢⵉⵖⵥⵕ. ⵓⵔ ⵉⵍⵍⵉ ⵏⵉ ⵜⵓⴳⴰ, ⵏⵉ ⵉⵊⴹⴰⴹ, ⵏⵉ ⴰⵙⴽⵍⵓ ⵜⴰⵎⴰ ⵏ ⵡⴰⵙⵉⴼ, ⵉⵍⵍⴰ ⵖⴰⵔ ⵔⴰⵣⴰⴳ ⴷ ⵜⵡⴰⵔⵖⵉ. ⴰⴷ ⵢⴰⴷⵔ ⵎⴰⵙⵉⵏ ⵃⵓⵎⴰ ⴰⴷ ⵉⵙⵓ. ⵜⵉⵍⵉⵍⴰ: ( ⴰⴷ ⵜⵙⵖⵓⵢ ) ⵖⴰⵔⴽ .... ⵖⴰⵔⴽ ... ⵎⴰⵙⵉⵏ: ( ⵉⵏⵏⵅⵔⵄ ). ⵎⵉⵏ ⴷⵉⵏ? ⵜⵙⵏⵅⵔⵄ ⴷ ⴰⵢ ... ⵣⵉⵔⵉ: ⵎⵉⵏ ⵜⵅⵙⴷ ⴰⴷ ⵜⴳⴳⴷ? ⵎⴰⵙⵉⵏ: ⴰⴷ ⵙⵡⵖ. ⵣⵉⵔⵉ: ⵎⴰⵖⴰⵔ ⵎⵉⵏ ⵖⵔ ⵏⵉⵏ ⴷ ⵏⵓⵙⴰ? ⵜⵉⵍⵉⵍⴰ: ⵅⵥⵕ ⵖⴰⵔ ⵣⵣⴰⵜⴽ ⴰⴷ ⵜⵙⵏⵉⴷ. ⵣⵉⵔⵉ: ( ⴰⴷ ⵉⵅⵥⵕ ) ⵎⴰⵔⵔⴰ ⵢⵓⵣⵖ. ( ⴰⴷ ⵉⴱⴷ ) ⵅⵥⵕⵜ ⴷⵉⵀⴰ ⵙ ⵏⵏⵊ ⵉ ⵡⴰⵎⴰⵏ. ⵜⵉⵍⵉⵍⴰ: ( ⴰⴷ ⵜⵔⵃⵎ ) ⴰⵙⵍⴰⵎ? ⵣⵉⵔⵉ: ⵉⵎⵎⵓⵜ, ⵓⵔ ⵉⵣⵎⵎⵔ ⴰⴷ ⵉⵏⵀⵣ. ( ⴰⴷ ⵉ ⵜⵉⵢⵙⵉ ). ⵄⴰⴷ ⵉⴷⴷⵔ. ⵜⵉⵍⵉⵍⴰ: ⵉⵡⴰ ⴰⵔⵔⵉⵜ ⵖⵔ ⵡⴰⵎⴰⵏ ⴷⵖⵢⴰ. ⴰⵙⵍⵎ: ( ⴰⴷ ⵉⵙⵙⵉⵡⵍ ) ⵣⵓⵏⴷ ⵣⵓⵏⴷ, ⴽⵉⴼ ⴽⵉⴼ. ⵎⴰⵙⵉⵏ: ⵎⴰⵖⴰⵔ? ⴰⵙⵍⵎ: ( ⴰⵎ ⵉⴷⵊⵢⵢⴰⴼ ) ⴰⵎⴰⵏ ⵏ ⵡⴰⵙⵉⴼ ⴰ, ⵡⵙⵙⵅⵏ. ⵡⵏⵏⵉ ⵣⵣⴰⵢⵙⵏ ⵖⴰ ⵉⵙⵡⵏ, ⵏⵉⵖ ⵣⵣⴰⵢⵙⵏ ⵖⴰ ⵉⵙⵙⵔⴷⵏ ⴰⴷ ⵉⵀⵍⵛ. ⵎⴰⵙⵉⵏ: ⵢⴰ ⵍⴰⵟⵉⴼ! ⵜⵓⵖⴰ ⴳⴳⵉⵖⵜ. ⵣⵉⵔⵉ: ⵉ ⵎⴰⵅ ⵉ ⵎⵙⴰⵔ ⵎⴰⵏⴰⵢ ⴰ? ⴰⵙⵍⵎ: ⴷ ⴽⵏⵏⵉⵡ. ⴰⵔⴱⴰⵜⵏ: ( ⵔⴰⵄⴱⵏ ) ⵏⴽⴽⵉⵏ? ⴰⵙⵍⵎ: ⴷ ⴽⵏⵏⵉⵡ. ⴰⵣⵖⴰⵜ ⵜⵓⵙⵉⵎ ⴷ ⴷⴰ? ⴰⵔⴱⴰⵜⵏ: ( ⵅⵥⵚⵏ ⴰⵢⴰ ⴷⴳ ⵓⵢⴰ ) ⵏⵓⵙⵉⴷ. ⵢⵢⵉⵀ.! ⴰⵙⵍⵎ: ⵜⵉⵔⴰⵎ? ⵜⵛⵛⵉⵎ? ⴰⵔⴱⴰⵜⵏ: ⵏⵉⵔⴰ, ⵏⵛⵛⴰ. ⴰⵙⵍⵎ: ⵉ ⵎⴰⵏⵉ ⵜⵏⴷⴰⵔⵎ ⴰⴼⵕⴰⴹ? ⵣⵉⵔⵉ: ⵛⴰ ⵏⵊⵊⵉ ⵜ ⴷⴰ! ⵜⵉⵍⵉⵍⴰ: ⵛⴰ ⵏⵏⴷⴰⵔⵉ ⵜ ⴷⴳ ⵡⴰⵎⴰⵏ. ⵎⴰⵙⵉⵏ: ⵛⴰ ⵏⵙⵙⴰⵔⵙⵉ ⵜ ⴰⴷⵓ ⵓⵙⴽⵍⵓ. ⴰⵙⵍⵎ: ( ⴰⴷ ⵢⵓⵙⵓ ) ⵉⵡⴰ ⵎⴰⵏⵉ ⵉⵍⵍⴰ ⵓⵙⴽⵍⵓ? ⵎⴰⵏⵉ ⵜⵍⵍⴰ ⵜⵓⴳⴰ..? ... ⵉⵡⴰ ⵅⵥⵚⵜ ⴰⵎⴰⵏ ..... ( ⴰⴷ ⵢⵓⵙⵓ ) ⵎⴰⵕⵕⴰ ⵎⵉⵏ ⴷⴰ ⵜⵏⴷⴰⵔⵎ ⵉⴷⴷⵓ ⵖⵔ ⵡⴰⵙⵉⴼ. ⴰⵔⴱⴰⵜⵏ ⴰⴷ ⵅⵥⵕⵔⵏ ⴳ ⴰⵢⴰ ⴷⴳ ⵓⵢⴰ; ⴰⴷ ⵅⵥⵕⵔⵏ ⴷⴳ ⵡⴰⵙⵉⴼ; ⵓⵛⴰ ⴰⴷ ⴱⴷⴷⵏ ⴰⵎ ⵚⵇⴰⵔⵏ. ⴰⵙⵍⵎ ⴰⴷ ⵢⵓⵙⵓ ⵓⵛⴰ ⴰⴷ ⵉⵅⵥⵕ ⵎⵍⵉⵃ ⴷⴳ ⵉⵔⴱⴰⵜⵏ. ⴰⵙⵍⵎ: ⵉⵡⴰ? ⵎⵉⵏ ⵜⵔⴰⵊⴰⵎ? ⵜⵉⵍⵉⵍⴰ: ⵎⵉⵏ ⵖⴰ ⵏⴳⴳ?. ⴰⵙⵍⵉⵎ: ⴷⵖⵢⴰ! ⵣⵣⴰⵜ ⵎⴰ ⵜⴰⵣⵖ ⵎⴰⵕⵕⴰ ⵜⵓⴷⴰⵔⵜ. ⵎⴰⵙⵉⵏ: ⵏⵉⵛ, ⴰⴷ ⴼⴰⵕⴹⵖ ⵜⴰⵎⴰ ⵏ ⵉⵖⵥⴰⵕ. ⵣⵉⵔⵉ: ⵏⵉⵛ, ⴰⴷ ⵙⵙⴳⵖ ⵔⵄⵓⵏⵚⴰⵔ. ⵜⵉⵍⵉⵍⴰ: ⵏⵉⵛ, ⴰⴷ ⵢⴰⵔⵡⴰⵖ ⴰⴼⵕⴰⴹ. ⴰⵊⴹⵉⴹ: ( ⴰⴷ ⵉⴼⴼⵖ ) ⵔⴰⴷ ⵏⵉⵛ, ⴰⴷ ⴰⵡⵎ ⵄⴰⵡⵏⵖ. ⴰⵙⵍⵎ: ( ⴰⴷ ⵉⵏⴷⵓ ⴷⴳ ⵡⴰⵎⴰⵏ ) ⵔⴰⴷ ⵏⵉⵛ. ⴽⵓ ⵉⵊⵊ ⵣⴳ ⵉⵔⴱⴰⵜⵏ, ⴰⴷ ⵉⵔⵀⴰ ⴷⵉ ⵜⴰⵡⵓⵔⵉ ⵏⵏⵙ, ⵢⴰⵔⵡⵏ ⴰⴼⵕⴰⴹ, ⵙⵙⵉⵣⴷⵉⴳⵏ ⴰⵎⴰⵏ ⵏ ⵡⴰⵙⵉⴼ; ⴼⴰⵔⵏⵉⵏ ⵜⴰⵎⵎⵓⵔⵜ ... ⴰⵙⵍⵎ ⴷ ⵓⵊⴹⵉⴹ ⵜⵔⴰⵃⵏ ⵜⵜⴰⵙⵏⴷ ⴳⵔⴰ ⵜ ⵙⵏ, ⴽⵙⵙⵉⵏ ⵎⵉⵏ ⵣⵎⵎⵔⵏ.. ⴰⵔⵎⵉ ⴽⵎⵎⵍⵏ. ⵎⴰⵔⵔⴰ ⵓⵃⵔⵏ, ⵇⵇⵉⵎⵏ ⵖⵔ ⵜⵎⵓⵔⵜ. ⴰⵙⵉⴼ: ( ⴰⴷ ⵉⵙⵙⵡⵍ ) ⴰⵢⵢⵓⵣ!! ⴰⵢⵢⵓⵣ!!. ⵔⵓⵅⴰ ⵏⵉⵛ ⴷ ⴰⵎⵣⴷⴰⴳ.! ⵎⴰⵙⵉⵏ: ⵔⴰⵅⵅⵓ ⵣⵎⵔⵖ ⴰⴷ ⵙⵡⵖ? ⴼⴼⵓⴷⴰⵖ. ⴰⵙⵉⴼ: ⵙⵙⵓ ⵓⵔ ⵜⴳⴳⵯⴷ. ⵙⵙⵓ ⵛⵉⴽ ⴷ ⵓⵙⵍⵎ ⴷ ⵓⵊⴹⵉⴹ ⴷ ⵜⵥⴰⵢⴰⵔⵜ.. ⵜⵉⵍⵉⵍⴰ: ⵎⴰⵔⵔⴰ ⴰⴷ ⵏⵙⵓ, ⵏⴼⴼⵓⴷ ( ⴰⴷ ⵜⴰⴷⵔ, ⴰⴷ ⴰⴷⴰⵔⵏ ⵅⴼ ⵡⴰⵙⵉⴼ ⴰⴷ ⵙⵡⵏ; ⴰⵙⵍⵎ ⵉⵏⵟⵟⵓ ⴳ ⵡⴰⵎⴰⵏ, ⴰⵊⴹⵉⴹⵉ ⵉⵟⴹⴰⵡ ⵣⵉ ⵙⵙⴰ ⵖⵔ ⵙⵙⴰ. ) ⵣⵉⵔⵉ: ⴰⵀ, ⴰⵎⴰⵏ ⵛⵏⴰⵏ. ⵎⴰⵙⵉⵏ: ⵉⵣⴷⵉⴳⵏ.! ( ⴰⴷ ⵜⴰⴷⴼ ⵜⵣⴰⵢⴰⵔⵜ ⵜⴼⴰⵃ, ⴰⴼⴰⵔ ⵉⵣⵣⵉⵢⵣⵓ ) ⵜⵣⴰⵢⴰⵔⵜ: ⴰⵙⵉⴼ, ⵏⵜⵜⴰ, ⴷ ⴰⵥⵡⴰⵔ ⵏ ⵜⵓⴷⵔⵜ ⵉⵛⵏⴰⵏ. ⵎⴰⵔⴰ ⵏⵃⴰⵡⵔ ⵅⴼ ⵡⴰⵎⴰⵏ ⵏⵏⵉⵙ. ⵜⵉⵍⵉⵍⴰ: ⵙⵙⴰ ⵖⵔ ⵣⵣⴰⵜ, ⴰⴷ ⵏⵃⴰⵡⵔ, ⴰⴷ ⴷⴰ ⵏⴳⴳ ⵎⴰⵏⵉ ⵉ ⵖⴰ ⵜⴳⴳⵏ ⴰⴼⵔⴰⴹ. ⵜⵣⴰⵢⴰⵜ: ⴰⵢⵢⵓⵣ.! ⴰⵙⵉⴼ: ⵜⴰⵏⵎⵎⵉⵔⵜ ⴰ ⵉⵔⴱⴰⵜⵏ! ⵜⴰⵔⵔⵉⵎ ⴷ ⴷⴰⵢⵉ ⵜⵓⴷⵔⵜ, ⵔⴰⵅⵅⵓ, ⴰⴷ ⵣⵍⵖ ⴰⴷ ⵙⵙⵡⴰⵖ ⵓⵔⵜⴰⵏ ⴷ ⵉⵢⵢⴰⵔⵏ, ⵜⵓⴳⴰ ⴷ ⵢⵉⵎⵏⴷⵉ. ⵓⵔ ⵖⴰⵔⵉ ⵔⵡⵇⵜ; ⵎⴰⵔⵔⴰ ⵜⵔⴰⵊⴰ. ⴱⴰⵢ ⴱⴰⵢ ... ⴰⵔⴱⴰⵜⵏ: ( ⴰⵎ ⵜⵜⵛⵉⵢⵢⴰⵏ ⵙ ⵉⴼⴰⵙⵙⵏ ) ⴱⴰⵢ ⴱⴰⵢ .... ⴰⵏⴳⴳⴰⵔ